עם השנים הפך תהליך הוצאת ויזה לארה"ב לתהליך מלחיץ, מסובך ומורכב, התנאים להוצאת ויזה הוחמרו במיוחד לאחר ספטמבר 2001, לאחר הפיגוע במגדלי התאומים. אחוז אישור בקשות הויזה לארה"ב של הישראלים עומד על כ-90%, כל שאר הבקשות נדחות. מדיניותה של שגרירות ארה"ב כלפי מגישי הבקשה לויזה היא נוקשה, המדיניות היא להתייחס למבקשים כאילו מטרתם הנסתרת היא להגר לארה"ב לתקופה בלתי מוגבלת ולא רק לתקופה שתאושר להם. נטל ההוכחה הוא על מגישי הבקשה לקבלת ויזה לארה"ב.
ההליך של הוצאת ויזה לארה"ב לוקח זמן לכן ממולץ להגיש בקשה לקבלת ויזה כמה חודשים לפני התאריך בו תיכננתם לטוס, ולא לקנות כרטיס טיסה לפני קבלת הויזה.
ישנם כמה שלבים מרכזיים בתהליך של בקשת ויזה לארה"ב. את ההליך עצמו מתחילים בקביעת ראיון בשגרירות ארה"ב. את הראיון יש לקבוע דרך אתר האינטרנט של השגרירות, כל מגישי הבקשה שנמצאים בטווח הגילאים בין 14 ל-79 חייבים לעבור ראיון בקונסוליה בירושלים או בשגרירות ארה"ב בתל-אביב, המיקום נקבע לפי מקום מגוריו של מבקש הבקשה.
כאשר הראיון נקבע יש לשלם סכום אגרה, ניתן לשלם בדואר ולקבל קבלה על תשלום האגרה או לשלם באמצעות כרטיס אשראי, במצב זה מבקש הבקשה מקבל קוד שמאשר את ביצוע התשלום ועם הקוד הזה יש להגיע לראיון הפרוצדורה הזו הכרחית בכל מצב בו רוצים להוציא ויזה אם זה לשם טיול או לשם עבודה בארה"ב.
באם ישנן בקשות של ויזה לילדים מתחת לגיל 14 יש לכלול בהן מכתב מהורי הילד המאשר את נסיעתו של הילד, העתקים של ויזות לארה"ב של הוריהם או לפחות הוכחת קשר ההורים לישראל. בבקשות מסוג אילו (וגם בבקשות של אנשים מעלך גיל 80) יש לפנות למוקד הטלפוני (171) של רשות הדואר, ולשלם באשראי על איסוף ומסירה של הדרכונים והמסמכים וטופס קבלה בסך 131$ על תשלום אגרת הבקשה. כל הדברים הללו נעשים דרך רשות הדואר ואין צורך להגיע לשגרירות בתל-אביב.
הפונים לבקשת ויזה בגילאי 14-80 שגרים באיזור ירושלים, הגדה המערבית או רצועת עזה, צריכים להגיש את אותם טפסים דרך סוכנות הנסיעות שלהם והטפסים הללו יגיעו לקונסוליה האמריקאית בירושלים. במהלך הראיון להשגת ויזה לארה"ב, מבקש הויזה ידרש להציג מסמכים המוכיחים את סיבת הנסיעה לארה"ב, את הקשר למדינת ישראל וסיבות שבגללן הוא בטוח יחזור חזרה לארץ ולא ינצל את הויזה לשם הגירה לארה"ב.
הטפסים והמסמכים שיש להגיע איתם לראיון הם : דרכון בתוקף, טופסDS 156 לקבלת ויזה לארצות הברית לצורך שהות קצרה ולא לצורך הגירה. את הטופס ניתן להוריד מאתר האינטרנט של שגרירות ארה"ב, יש למלא את הטופס על המחשב, בכתב מודפס ולא בכתב יד, להדפיס אותו על שלושה עמודים ולהגיש אותו במהלך הראיון. גברים בין גילאי 16 -45 נדרשים למלא טופס נוסף - DS 157 ומי שרוצה לקבל ויזת סטודנט צריך להגיש טופס DS 158.
יש להגיע לראיון גם עם קבלה של תשלום טופס האגרה על בקשת הויזה (אם התשלום נעשה בכרטיס אשראי יש להגיע עם הקוד), שתי תמונות פספורט על רקע לבן בגודל מיוחד המותאם לויזה (5*5), וכמובן כפי שצויין קודם לכן – מסמכים המוכיחים קשר לישראל כמו אישור חזרה ללמודים, תלושי משכורת, מכתב מהמעסיק האומר כי אתם אמורים לחזור למקום העבודה, המסמכים הללו הם כדי להוכיח לשלטונות כי אינכם מתכוונים למצוא עבודה בחו"ל ולעזוב את הארץ.
פוסט זה פורסם בתאריך יום שבת, 17 ביולי, 2010 בשעה 2:49	ושוייך לנושאים: קריירה ועבודה, אימון וקואצ'ינג. ניתן לעקוב אחרי התגובות לפוסט דרך פיד התגובות. התגובות כרגע סגורות, אבל ניתן לשלוח טרקבק מאתרך.